To antiloper af racen sabel oryx fra Aalborg Zoo blev tirsdag sendt på deres livs rejse. Aalborg Zoologiske Have er nemlig med i et banebrydende projekt, der skal forsøge at genskabe bestanden af sabel-antiloper i Afrika. I Aalborg skal de sammen med andre europæiske zoologiske haver prøve at sætte sabel-antiloper tilbage i naturen i Afrika. Racen, som stammer fra Afrika, er uddød i sit hjemland, efter den er blevet jaget. Nu skal i alt 12 antiloper fra Europa give nyt liv til klovdyret i Afrika - i første omgang i en nationalpark i Chad. - Det er en stor glæde at avle nogle antiloper, som er udryddet i naturen, men som kan komme tilbage til naturen igen, siger dyrlæge ved Aalborg Zoo, Trine Hammer Jensen.

Opsummering:
To antiloper fra Aalborg Zoo skal til Afrika, hvor deres race er uddød på grund af jagt.